《悼龙翰臣方伯》
清代·冯志沂

昨见除书意已悲，谓君新废蓼莪诗。谁知远道怀人日，正是高堂哭子时。

樽酒欢娱成昔梦，名山事业渺前期。年来亲旧凋零甚，我亦繁霜满鬓丝。

作者简介：（?—1867）清山西代州人，字鲁川。道光十六年进士，官终安徽徽宁池太道。以清静治民，不阿上司。卒时行箧仅书千卷。有《微尚斋诗文集》。